Tájékoztató a rendszeres gyermekétkeztetési támogatás igényléséről

**Tisztelt Lakosság!**

Isaszeg Város Önkormányzat Képviselő-testületének Szociális, Köznevelési és Családügyi Bizottsága Isaszeg Város Önkormányzata Képviselő-testületének a gyermekvédelem helyi szabályozásáról szóló 6/2022. (III. 25.) önkormányzati rendeletében foglaltak szerint a Szociális Bizottság méltányossági alapon, gyermekétkeztetési támogatásban részesítheti az adott nevelési év, illetve tanév végéig a rendszeres gyermekvédelmi kedvezményben nem részesülő gyermeket/gyermekeket

**A jövedelemhatárok egy hónapban, egy főre számítva:**

* + aktív korúak esetében az 100.000 Ft-ot,
	+ nyugdíjban, nyugdíjszerű ellátásban részesülők esetében a 155.000 Ft-ot, valamint gyermekét/gyermekeit/gyámoltjait egyedül nevelő esetében a 155.000 Ft-ot

nem haladja meg.

**A támogatás mértéke**

***a)* 1-2 gyermekes családok esetében a térítési díj legfeljebb 50%-át,**

***b)* 3, vagy több gyermekes családok esetében az alanyi jogon járó 50%-os támogatás felett a**

**térítési díj 10%, 20%, legfeljebb 30%-át nem haladhatja meg.**

A Szociális Bizottság különös méltányosságból 10%, 20%, legfeljebb 50%-os gyermekétkeztetési

kedvezményben részesítheti azt a fogyatékossággal élő gyermeket, fiatalt 9. osztálytól kezdődően a

23. életévének betöltéséig, aki rendszeres gyermekvédelmi kedvezménnyel rendelkezik, és

köznevelési intézmény nappali tagozatán tanul.

A kérelem nyomtatvány [**https://isaszeg.asp.lgov.hu**](https://isaszeg.asp.lgov.hu/) oldalról letölthető, vagy a Polgármesteri Hivatal **Ügyfélszolgálati Irodájában és a Szociális és Igazgatási Irodában elérhető ügyfélfogadási időben.**

**A kérelemhez csatolni szükséges dokumentumok:**

* A közös háztartásban élők jövedelemigazolásai,
* A kérelem benyújtásakor a kérelmező és a vele közös háztartásban élő családtagjainak személyes iratait, vagy azok másolatát (személyigazolvány, lakcímkártya, TAJ kártya, adóigazolvány).
* 16. életévét betöltött gyermek esetében tanulói jogviszony igazolás/érvényes diákigazolvány
* Gyermekét egyedül nevelő szülő esetén a gyermek elhelyezésének igazolása (bírósági végzés), illetve tartásdíj összegéről szóló igazolás (annak hiányában két tanú aláírásával nyilatkozat) valamint bírósági végzés hiánya esetén nyilatkozat a gyermeket nevelő szülőtől.
* A kérelem beadását megelőző 1-1 havi lakásfenntartási költségekről szóló számlák (víz, villany, gáz), befizetési csekkek

**Polgármesteri Hivatal**